polyglot-tagger/wikipedia-language-snippets-filtered huggingface dataset:
மு. அப்பாவு , இவர் ஒரு இந்திய அரசியல்வாதி மற்றும் தமிழ்நாட்டில் சட்டமன்ற உறுப்பினர் ஆவார். இவர் பல்வேறு அரசியல் கட்சிகளின் வேட்பாளராக இராதாபுரம் சட்டமன்றத் தொகுதியில் பல சந்தர்ப்பங்களில் போட்டியிட்டுள்ளார். தற்பொழுது இவர் தமிழக சட்டப்பேரவை தலைவராகவும் உள்ளார்.
சுருண்ட கூரிலைக் காரக்கீரை இலைக்கோசைப் போலவே பயிரிடப்படுகிறது. இளவேனில் முன்பட்டத்தில் விதை தோட்டத்தில் விதைக்கப்படுகிறது. மாறாக, விதைகளை பசுமைக்குடிலில் விதைத்து இளநாற்றுகளைப் பிறகு தோட்டத்துக்கு மாற்றி நடலாம். கீரை அறுபது நாட்களில் போதிய வளர்ச்சிக்குப் பின் 10 அங்குலம் நீளம் அடைந்ததும் அறுவடை செய்யப்படுகிறது. விதை முழுவதும் பின்பனி முடிந்த் பிறகே விதைக்கப்படல் வேண்டும். வேர்கள் முன்பனி தொடங்கும் முன் அறுவடை செய்யப்படுகின்றன. கீரையை முழுதாக நீக்கிவிட்டு வயலில் கொட்டி வைக்கப்படும். பனியில் நன்கு நனைந்ததும் அவை நேராக ஈரப்பதக் காற்றில் நட்டு 64 செ வெப்பநிலையைச் சீராக வைத்து புதுத்தலை வளர விடப்படும்.
சுருண்ட கூரிலைக் காரகீரையாகிய எண்டிவேவும் அகலிலை காரக்கீரையாகிய எசுக்கரோலும் சிக்கோரியம் எனும் தாவரப் பேரினத்தின் உறுப்பினங்களாகும். எண்டிவே தலையின் வெளிப்புற இலைகள் பசுமையானவை; கார்ப்புச் சுசை கொண்டவை. எண்டிவே தலையின் உட்புற இலைகள் வெளிர்பசுமை முதல் குழைவு வெண்ணிறமுள்ளவை; இளங்காரச் சுவையும் மென் நறுமணமும் கொண்டவை. இக்கீரை மற்ற காய்குவைகளுக்கு கார்ப்புச் சுவைஅயை ஊட்டுகின்றன.
எசுக்கரோல் அல்லது அகலிலைக் காரக்கீரை அகன்ற, வெளிர்பசுமைஈலைகளுடன் அமைகிறது. இது மற்ற பயிரிடும்வகைகளைவிட குறைவான காரம் கொண்டிருக்கும். இது பவாரியக் காரக்கீரை, பதாவியக் காரக்கீரை, குருமோலோ, சுகரோலா என அகலிலைக் காரக் கீரைக்குப் பல பெயர்கள் வழங்குகின்றன. இதைக் கீரையாகவும் காய்க்குவைகளில் சேர்த்தும் நறுஞ்சுவைநீர்களில் கலந்தும் உண்ணலாம்.
கூரிலைக் காரக்கீரையின் தலைகள் பழுப்பு வீறலோ புள்ளியோ சுடர்பசுமையுடன் தூய்மையாக மொறுமொறுவென அமையவேண்டும். முதிர்கீரையை விட மென்மையான இளங்கீரையே தெரிவு செய்யப்படுகிறது.இக்கீரையை நெகிழிப் பைகளில் இட்டு குளிர்கலனில் பத்து நாட்களுக்கு வைத்திருக்கலாம்.
அகலிலைக் காரக்கீரை என்பது அசுட்டெரேசியே குடும்பத்தின் சிக்கோரியம் பேரினத்தைச் சேர்ந்த பூக்கும் தாவரமாகும். இதன் எண்டிவே, எசுக்கரோல் ஆகிய இரண்டு ஒத்த காரக்கீரைகள் பரவலாகப் பயிரிடப்படுகின்றன.
மார்ச் 3, 1575 அன்று துக்கராய் நகரில் முகலாயர்களுக்கும் ஆப்கானியர்களுக்கும் இடையே கடுமையான போர் நடந்தது. இதன் விளைவாக இருவருக்கும் ஒரு சமநிலை ஏற்பட்டது. ஆப்கானியர்கள் ஒரிசாவின் கட்டாக்கிற்கு பின்வாங்கினர். ஆப்கானிஸ்தான் தலைநகரான வங்காளத்த்தின் தாண்டாவை முகலாயர்கள் கைப்பற்றினர். முனிம் கான் வங்காளத்தின் தலைநகரை தாண்டாவிலிருந்து கவுருக்கு மாற்றினார். கட்டாக் ஒப்பந்தத்தில், தாவூத் வங்காளத்தையும் பீகாரையும் முகலாயர்களுக்கு வழங்கினார். அவர் ஒரிசாவை மட்டுமே தனது வசம் வைத்திருந்தார். ஆறு மாதங்களுக்குப் பிறகு ஒரு சண்டை வெடித்தது. முனிம் கான் அக்டோபர் 1575 இல் திடீரென இறந்தார். முகலாய இராணுவம் கிழக்கு வங்கத்திலிருந்து கலபகர் மற்றும் ஈசா கான் ஆகியோரின் எதிர்ப்பால் பின்வாங்க வேண்டிய கட்டாயம் ஏற்பட்டது. கவுரை வெற்றிகரமாக மீண்டும் கைப்பற்ற தவூத் ஒரிசாவிலிருந்து அணிவகுத்துச் சென்றார்.
1573 ஆம் ஆண்டில் முனிம் கான் பீகாரைத் தாக்கினார். தாவூத் பின்வாங்கி பாட்னாவில் தஞ்சம் புகுந்தார். காட்லு லோஹானி, குஜார் கான் கர்ரானி மற்றும் சிறீஹரி ஆகியோரை முகலாய இராணுவத்திற்கு எதிராக தாவூத் அனுப்பினார். முனிம் கான், தோடர் மால் மற்றும் மான்சிங் ஆகியோருடன் ஹாஜிப்பூரில் முதல் தாக்குதலை நடத்தினார். கடுமையான போருக்குப் பிறகு, வங்காளிகள் மற்றும் ஆப்கானியர்கள் வெற்றியின் விளிம்பில் இருந்தனர். இருப்பினும், அக்பர் எதிரியின் இராணுவத்திற்கான உணவுப் பொருட்களின் ஆதாரமாக இருந்த அண்டை கோட்டையான ஹாஜிபூரை கைப்பற்றினார். ஆப்கானியர்களுடன் வங்காளிகளும் பாதிக்கப்பட்டு வங்காளத்திற்கு பின்வாங்கினர். முனிம் கானை பீகார் மற்றும் வங்காள ஆளுநராக நியமித்த பின்னர் அக்பர் தலைநகருக்கு திரும்பினார். அவருக்கு உதவ தோடர் மாலும் அங்கேயே விடப்பட்டார்.
அக்பர் கான் ஜஹான் குலியின் தலைமையில் கீழ் ஒரு புதிய இராணுவத்தை அனுப்பினார். அவர் தெலியாகரியைக் கைப்பற்றி ராஜ்மகாலை நோக்கி முன்னேறினார். இரு படைகளும் ராஜ்மகால் போர்க்களத்தில் சந்தித்தன. போர் பல நாட்கள் நீடித்தது. அக்பருக்கு சண்டை மிகவும் கடினமாகிவிட்டதால், பீகார் ஆளுநர் முசாபர் கான் துர்பதி மற்றும் பிற தளபதிகள் தன்னுடன் இணையுமாறு கேட்டுக்கொண்டார். மறுபுறம் தாவூத் மற்ற முக்கிய ஆப்கானிய தலைவர்களான ஜுனைத் மற்றும் குட்லு கான் ஆகியோருடன் இருந்தார் 1576 ஜூலை 12 அன்று நடந்த கடுமையான போருக்குப் பிறகு, தாவூத் இறுதியாக தோற்கடிக்கப்பட்டு தூக்கிலிடப்பட்டார்.
காசிப்பூர் அருகே ஜமானியா மீது தாவூத் படையெடுத்தவுடன் பேரரசர் அக்பர் தாவூத் கானைத் தவிர்த்து வந்தார். வங்காள இராணுவம் ஜமானியா நகரத்தை தரைமட்டமாக்கி அதன் கோட்டையை கைப்பற்றியது. இதைத் தொடர்ந்து, அக்பர் இறுதியாக ஜான்பூரின் ஆளுநர் முனிம கான்னுக்கு தாவூத்திற்கு எதிராக நடவடிக்கை எடுக்க உத்தரவிட்டார். முனிம் கான் தனது நண்பரும் தாவூத்தின் பிரதம மந்திரியுமான இலூதி கானை பாட்னாவில் சந்தித்து போர் தொடுத்தார்.
முகலாயப் பேரரசர் அக்பரின் ஆதிக்கத்தின் கீழ் இருப்பதற்கு தாவூத் கான் அதிருப்தி அடைந்தார். எனவே இவர் தில்லி இராணுவத்திற்கு எதிராகப் போராடி வங்காளத்தை தனது கட்டுப்பாட்டில் வைத்துக்கொள்ள முடிவு செய்தார்.
போருக்குப் பின்னர் ஏற்பட்ட ஒரு ஒப்பந்தம் அக்பர் மற்ரும் தாவூத் கான் ஆகியோருக்கு மகிழ்ச்சியளிக்கவில்லை. இலூதி கான் பின்னர் தாவூத்தால் கொல்லப்பட்டார்.
தொடக்கத்தில் முதலாம் உலகப் போருக்கு முன்பு வரை, இந்த எண்ணெய் கச்சா எண்ணையாக இந்தியாவில் பிரித்தெடுக்கப்பட்டது. மைசூர் மாவட்டத்தைச் சேர்ந்த சந்தனம் ஜெர்மனியில் வடிகட்டப்பட்டு அங்கு விற்பனை செய்யப்பட்டது. ஆனால், 1914 ஆம் ஆண்டில் முதலாம் உலகப் போர் வெடித்தபோது, கச்சா எண்ணெய் பிரித்தெடுப்பு முறையும் ஜெர்மனியில் வடிகட்டி, விற்பனை செய்யும் வழியும் வாய்புகளும் நிறுத்தப்பட்டன. இதன் விளைவாக மைசூர் அரசாங்கத்தின் கருவூலத்திற்கு வருவாய் இழப்பு ஏற்பட்டது. 1916-17ல், சந்தன மர எண்ணெயை இங்கேயே வடிகட்டுவதற்காக மைசூரில் அப்போதைய மைசூர் அரசாங்கத்தால் சந்தன மரத்திலிருந்து எண்ணெயை காய்ச்சி வடிக்கும் தொழிற்சாலை நிறுவப்பட்டது.
1977 ஆம் ஆண்டில், மைசூர் மாவட்டத்தில் சுமார் 85,000 சந்தன மரங்கள் இருந்தன, மேலும் 1985-86 ஆம் ஆண்டில் சந்தன மரத்திலிருந்து பெற்ற மூலப்பொருளுக்கான உற்பத்தி ஆகும். பொருளாதாரத்திற்கு அதன் முக்கியத்துவத்தை பாதுகாக்க, அரசிதழ் வெளியீடுகளின்படி ,அன்றைய சுதேச அரசான மைசூர் மாகாண அரசு ஒரு சிறப்பு சட்டங்களையும் விதிகளையும் அறிமுகப்படுத்தியது. அதன்படி சந்தன மரமானது ஒரு "அரச மரமாக" அறிவிக்கப்பட்டது.மேலும் இதனை மாநில அரசு கட்டுப்படுத்துகிறது.
மைசூரில் உற்பத்தி செய்யப்படும் சந்தன எண்ணெய் உலகின் சந்தன மர உற்பத்தியில் 70% ஆகும். இது ஒரு சிறந்த கலவை இலக்கி ஆகும. எனவே உலகில் பல பிரபலமான வாசனை திரவியங்களின் கலவையில் சந்தன எண்ணெய் பயன்படுத்தப்படுகிறது; இதனால், இது உயர்ந்த கட்டணத்தில் விற்கப்படுகிறது. இந்த எண்ணெய் நிலையான தரம் வாய்ந்த குறைந்தபட்சம் 90% சாண்டலோலைக் கொண்டுள்ளது, மேலும் இது பிற இடங்களில் உற்பத்தி செய்யப்படும் சந்தன எண்ணெயுடன் ஒப்பிடத்தக்கது.
வணிகம் தொடர்பான அறிவுசார் சொத்துரிமை ஒப்பந்தத்தின் புவியியல் குறியீட்டின் கீழ் இந்த எண்ணெய் பாதுகாப்புக்காக பதிவு செய்யப்பட்டுள்ளது. 2006 ஆம் ஆண்டில், இது இந்திய அரசாங்கத்தின் புவியியல் அடையாளச் சட்டம் 1999 இன் கீழ் "மைசூர் சந்தன எண்ணெய்" என்று பட்டியலிடப்பட்டது, இதற்கான காப்புரிமை வடிவமைப்புகள் மற்றும் வர்த்தக முத்திரைகளின் கட்டுப்பாட்டு ஜெனரலால் பதிவு செய்யப்பட்டது.
சோப்புகள், தூபங்கள், நறுமணப் பொருட்கள் மற்றும் அழகுசாதனப் பொருட்களின் உற்பத்தியில் மைசூர் சந்தன எண்ணெய் பயன்படுத்தப்படுகிறது; இது மத சடங்குகள், தோல் மற்றும் முடி சிகிச்சைக்காகவும் பிற சிகிச்சைகள் மற்றும் மருந்துகள்உற்பத்தியில் பல பயன்பாடுகளைக் கொண்டுள்ளது. சந்தன எண்ணெயில் பல வகைகள் உள்ளன, ஆனால் மைசூர் சந்தன எண்ணெய் சிறந்த ஒன்றாக கருதப்படுகிறது.
மைசூர் சந்தன எண்ணெய் என்பது இந்தியாவின் கர்நாடகாவின் மைசூர் மாவட்டத்தில் "அரச மரம்" என்று அழைக்கப்படும் சந்தன மரத்திலிருந்து பிரித்தெடுக்கப்பட்ட ஒரு நறுமண எண்ணெய் ஆகும். இதற்காக வளர்க்கப்படும் மர இனங்கள் உலகின் மிகச் சிறந்த மர வகைகளில் ஒன்றாகக் கூறப்படுகின்றன.
திமிங்கலம் அதிகபட்சமாக 6 மீ நீளத்தை அடைகிறது. பிறந்த குட்டியானது, 1-2 மீட்டர் நீளம் இருக்கும். இருப்பினும் உலகம் முழுவதும் இந்த அளவு மாறுபட்டு உள்ளது. இது மிகவும் நேசமானதாகும். இது 500 உறுப்பினர்களைக் கொண்ட, தொகுதிகளை உருவாக்குவதாக அறியப்படுகிறது. மேலும் பாட்டில்நோஸ் டால்பின்கள் போன்ற பிற டால்பின் இனங்களுடனும், இணைந்து வாழும் இயல்புடையன. மேலும், இது மற்ற உயிரினங்களுடன் நெருக்கமான பிணைப்புகளை உருவாக்கி வாழலாம். அத்துடன் அவர்களுடன் பாலியல் தொடர்புகளில் பங்கேற்கலாம். மாறாக, இந்த திமிங்கலம், மற்ற டால்பின்களுக்கு உணவளிப்பதாக அறியப்படுகிறது. இருப்பினும் இது பொதுவாக ஸ்க்விட் மற்றும் மீன்களை உண்ணுகிறது. இது ஒரு ஆழமான நீர்பகுதிக்குள் செல்லும், டால்பின் வகை ஆகும், அதிகபட்சமாக 927.5 மீ ஆழம் வரை செல்வதாகப் பதிவு செய்யப்பட்டுள்ளது; இதன் அதிகபட்ச வேகம் மணிக்கு 29 கிமீ / மணி ஆகும்.
பொய் கொலைத் திமிங்கலம் என்பது கடல்சார் டால்பின் ஆகும். இது உலகளவில் பெருங்கடல்களில் வாழ்கிறது. ஆனால் முக்கியமாக வெப்பமண்டல பகுதிகளுக்கு அடிக்கடி வந்து செல்கிறது. இது முதன்முதலில் 1846 ஆம் ஆண்டில் ஒரு மண்டை ஓட்டின் அடிப்படையிலான போர்போயிஸ் இனமாக விவரிக்கப்பட்டது, இது 1861 ஆம் ஆண்டில் முதல் சடலங்கள் கண்டெடுக்கப்பட்டது. "பொய்யான கொலையாளி திமிங்கலம்" என்ற பெயரானது, இதே போன்ற மண்டை ஓட்டு பண்புகளிலிருந்து, கொலைத் திமிங்கலத்தில் இருந்து இப்பெயர் வந்தது.
இந்த திமிங்கலங்கள், வெப்பமண்டல, மித வெப்பமண்டல கடல் நீரில் பரவலாக இருப்பதாகத் தெரிகிறது. இந்த இனங்கள் மிதமான வெப்ப நீரில் அதிகம் காணப்படுகின்றன. சிலநேரங்களில், சூடான நீர்நிலைகளிலும் வாழும் இயல்புடையன என்பதற்கானப் பதிவுகளும் உளளதாகத் தெரிகிறது. இவைப் பொதுவாக, 50 ஐ தாண்டி, 50 க்கு இடையில் வாழ்கின்றன. இது பொதுவாக திறந்த பெருங்கடல்களிலும் ஆழமான நீர் பகுதிகளிலும் வசிக்கின்றன. இருப்பினும், இது கடல் தீவுகளுக்கு அருகிலுள்ள கடலோரப் பகுதிகளில் அதிகம் வாழலாம்.
இந்த திமிங்கிலங்கள், உலகம் முழுவதும் வாழும் இயல்புடையதாகத் தெரிகிறது. இருப்பினும் மொத்த கணக்கீடு எதுவும் செய்யப்படவில்லை. கிழக்கு பசிபிக் கடற்பகுதிகளில் அதிக எண்ணிக்கையில் வாழ்கின்றன. சீனா, சப்பானுக்கு அருகில் 16,000 எண்ணிக்கையில் இருப்பதாகத் தெரிகிறது. அவாய் தீவினைச் சுற்றி, இதன் எண்ணிக்கைக் குறைந்து வருகிறது.
பண்டைய கீழ் எகிப்து ( தற்கால எகிப்தின் தெற்கே அமைந்த மேல் எகிப்திற்கும், நடுநிலக்கடலுக்கும் இடையே அமைந்த நைல் ஆற்றின் முக்கோண வடிவில் அமைந்த வடிநிலப் பரப்பாகும். கீழ் எகிப்தில் நைல் ஆறு ஏழு கிளைகளாகப் பிரிந்து மத்தியதரைக் கடலில் கலக்கிறது. கீழ் எகிப்தில் அலெக்சாந்திரியா, அபுசிர், ஆவரிஸ், மென்டிஸ், பெலுசியம், சயீது துறைமுகம், சைஸ், தனீஸ், மெம்பிசு, எல் அய்யாத் மற்றும் தச்சூர் நகரங்கள் உள்ளது. கிமு 3,600-க்குப் பின்னர் நைல் ஆற்றின் வடிநிலத்தில் உலகின் முதன்மையான நாகரிகங்களில் ஒன்றான நைல் நாகரிகம் உருவானது. பண்டைய கீழ் எகிப்து இருபது ஆட்சிப் பிரிவுகளாக இருந்தது. தற்போது கீழ் எகிப்தில் இரண்டு மிகப்பெரிய கால்வாய்களில் நைல் ஆறு பாய்கிறது. அதில் செங்கடலையும், மத்தியதரைக் கடலையும் இணைக்கும் சுயஸ் கால்வாய் முக்கியமானது ஆகும்.
இயற்கை வரலாற்று அறிஞர் பிளினி தமது இயற்கை வரலாறு எனும் நூலில் கீழ் எகிப்தின் பாயும் நைல் ஆறு, ஏழு கிளைகளாகப் பிரிந்து சென்றதை குறிப்பிட்டுள்ளார். தற்போது நைல் ஆறு, கீழ் எகிப்தில் இரண்டு பெரிய கால்வாய்கள், கிழக்கு மற்றும் மேற்கு பகுதி வழியாகப் பாய்ந்து மத்தியதரைக் கடலில் கலக்கிறது. இப்பெரும் கால்வாய்களிலிருந்து கணக்கற்ற வாய்க்கால்கள் வழியாக கீழ் எகிப்தின் வடிநிலத்தை வளப்படுத்துகிறது. மத்தியதரைக் கடலை ஒட்டி கீழ் எகிப்து உள்ளதால், மேல் எகிப்தை விட கீழ் எகிப்தின் தட்பவெப்பம் மிதமாகவும், அதிக மழைப் பொழிவும் கொண்டுள்ளது.
கிமு 3600-க்குப் பின்னர் எகிப்திய நாகரிகம் வேகமாக வளர்ச்சியுற்று புதிய பண்பட்ட நாகரிக சமுதாயத்தை உருவாக்கியது. இக்கால கட்டத்தில் பண்டைய அண்மை கிழக்கின் தெற்கு லெவண்ட் பகுதி தொடர்புடைய பீங்கான் மட்பாண்டங்கள், கீழ் எகிப்தின் மக்கள் பயன்படுத்தினர். மெசொப்பொத்தேமியாவின் வெயிலில் காய வைத்து களிமண் செங்கல் தயாரிக்கும் முறை, கட்டிடக் கலை, வில் வித்தை மற்றும் வளைவுடன் கூடிய சுவர்கள் கட்டும் முறைகளை எகிப்தியர்கள் கற்றுக் கொண்டு பயன்படுத்தத் தொடங்கினர்.
முன்னர் கீழ் எகிப்தியர்களுக்கும், மேல் எகிப்தியர்களுக்கு அடிக்கடி தொடர் தாக்குதல் நடந்து கொண்டிருந்தன. மேல் எகிப்தை ஆண்ட எகிப்தின் துவக்க அரச மரபுபின் மன்னர் நர்மேர் கீழ் எகிப்தின் எதிரிகளை வென்று, இரு பகுதிகளை ஒன்றிணைத்து ஒரே குடையின் கீழ் ஆண்டார்.
புதிய கற்காலத்தின் கிமு 3,600 துவக்கத்தில் நைல் ஆற்றின் கரைகளில் வேளாண்மையும், காட்டு விலங்குகளான கழுதை, ஆடு, மாடு, நாய், பூனை, குதிரை போன்றவைகளை வீட்டு விலங்குகளாகப் பழக்கி வீட்டு வேலைக்கும், வேளாண்மைக்கும், காவலுக்கும், போக்குவரத்திற்கும், பால் கறப்பதற்கும் பயன்படுத்தினர்.
கீழ் எகிப்து நோம் எனும் 20 ஆட்சிப் பகுதிகளாகப் பிரிக்கப்பட்டிருந்தது. பண்டைய எகிப்திய இராச்சியத்தின் தலைநகராக மெம்பிசு நகரம் விளங்கியது. இந்நகரத்தின் காவல் தெய்வம் நாகக் கடவுளான வத்செட் எனும் பெண் தெய்வம் ஆகும். கீழ் எகிப்தின் சின்னங்கள் பாபிரஸ் மற்றும் தேனீ ஆகும்.
அனரு, தென்கொராசான் என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை
ஆல்டிஹைடுகள் மற்றும் கீட்டோன்களை ஆக்சைம்களாக மாற்றுதல் கார்பாக்சிலிக் அமிலங்கள் மற்றும் அவற்றின் வழிப்பொருட்களை ஐதராக்சமிக் அமிலங்களாக, ஐசோசயனேட்டுகளை -ஐதராக்சியூரியாக்களாக மற்றும் நைட்ரைல்களை அமிடோஆக்சைம்களாக மாற்ற உதவும் கரிம தொகுப்புகளில் ஐதராக்சில்அம்மோனியம் சல்பேட்டு பயன்படுத்தப்படுகிறது. ஐதராக்சிலமோனியம் சல்பேட்டு ஒலீயம் அல்லது குளோரோசல்பூரிக் அமிலத்திலிருந்து ஐதராக்சிலமீன்-ஓ-சல்போனிக் அமிலத்தை உருவாக்க பயன்படுகிறது.
இந்த வினையானது 138 செல்சியசு வெப்பநிலைக்கு மேலே வெப்பம் விடு வினையாகவும் மற்றும் 177 செல்சியசு வெப்பநிலைக்கு மேலே மிகு வெப்ப விடு வினையாகவும் உள்ளது. உலோகங்கள் ஐதராராக்சிலமோனியம் சல்பேட்டின் சிதைவை ஊக்குவிக்கின்றன. இந்த சேர்மத்தின் நிலையற்ற தன்மை முக்கியமாக ஐதராக்சிலலமோனியம் அயனியின் பலவீனமான நைட்ரஜன் ஆக்ஸிஜன் ஒற்றை பிணைப்பால் ஏற்படுகிறது.
ஐதராக்சிலமோனியம் சல்பேட்டு என்பது 24 ஐதராக்சில்அமீனின் சல்பூரிக் அமிலத்தின் உப்பு ஆகும். இது முதன்மையாக எளிதில் கையாளக்கூடிய ஐதராக்சில்அமீனின் வடிவமாகப் பயன்படுத்தப்படுகிறது, இது தூய்மையான நிலையில் வெடிக்கும் தன்மையுடையது.
120 செல்சியசில், ஐதராக்சிலமோனியம் சல்பேட்டு கந்தக டிரையாக்சைடு, நைட்ரஸ் ஆக்சைடு, நீர் மற்றும் அம்மோனியாவாக சிதைவடையத் தொடங்குகிறது:
தோசி மலையில் சுமார் 500 ஆண்டுகளுக்கு முன்பு ஹெமுவால் கட்டப்பட்ட கோட்டையின் எச்சங்கள் உள்ளன. 25 அடி உயரமும் 40 அடி அகலமும் செங்குத்தான சரிவுகளிலும் எரிமலையின் மேற்புறத்திலும் அடர்த்தியான சுவர்கள் உள்ளன. இடைக்காலத்தில் முஸ்லிம் படையெடுப்பாளர்கள் அடிக்கடி நடத்தும் தாக்குதல்களில் இருந்து மலையில் உள்ள பாரம்பரியத்தையும் ஆசிரமங்களையும் பாதுகாக்க இந்த கோட்டை கட்டப்பட்டது. பழைய கோயிலை மாற்றுவதற்காக, 1890 களில் பார்கவா சமூகத்தினரால் சியாவானா கோவிலின் மாதிரியாக ஒரு கோட்டை மலையின் பள்ளத்தில் கட்டப்பட்டது.
இந்த மலை தற்போது ராஜஸ்தான் மாநிலத்தின் சுன்சுனூ மாவட்டத்தில் உள்ள தோசி மற்றும் ஹரியானா மாநிலத்தின் மகேந்திரகர் மாவட்டத்தில் தானா மற்றும் குல்தாஜ்பூர் என்ற மூன்று கிராம பஞ்சாயத்துகளின் நிர்வாகத்தின் கீழ் வருகிறது. ஜூலை-ஆகஸ்ட் மாதங்களில் மழைக்காலங்களில் செயல்படும் மூன்று நீர்வீழ்ச்சிகளில் இந்த கிராமங்கள் அமைந்துள்ளன. மகாபாரத காவியத்தில் இந்த நீர்வீழ்ச்சிகள் குறிப்பிடப்பட்டுள்ளன. ஒவ்வொரு கிராமத்திலும் கிராமவாசிகள் மற்றும் விலங்குகளுக்கான ஒரு பழங்கால நீர் தேக்கமும் உள்ளது.
தோசி மலை என்பது அழிந்து வரும் எரிமலையாகும். இது ஆரவல்லி மலைத்தொடரின் வடமேற்கு முனையில் தனியாக நிற்பதில் ஒரு பகுதியாகும். இதன் உயரம் சுற்றியுள்ள நிலத்திலிருந்து சுமார் 345 முதல் 470 மீட்டர் வரையிலும், கடல் மட்டத்திலிருந்து 740 மீட்டர் வரையிலும் வேறுபடுகிறது. இதற்கு மேலே கோயில், குளம், கோட்டை மற்றும் குகைகள் உள்ளன. ஆரவல்லி வீச்சு என்பது ஒரு பிரிகேம்ப்ரியன் மலானி என்ற பற்றவைக்கப்பட்ட பாறைகளின் தொகுப்பாகும். அவை 732 மா பிபி தேதியிடப்பட்டுள்ளன.
தோசி மலை இந்திய மாநிலங்களான அரியானா மற்றும் ராஜஸ்தானின் எல்லையில் அமைந்துள்ளது. இதில் தெற்கே அரியானா பகுதி மகேந்திரகர் மாவட்டத்தில் அமைந்துள்ளது. சிங்கனா சாலையில் உள்ள நர்னாலில் இருந்து 5 கிலோமீட்டர் வடக்கே ராஜஸ்தான் பகுதி சுன்சுனூ மாவட்டத்தில் உள்ளது.
இந்த மலையில் ஒரு முழுமையான எரிமலைக் குன்றின் அனைத்து இயற்பியல் அம்சங்களும் உள்ளன. இது தனித்துவமான எரிமலைப் பள்ளம், இன்னும் அதன் மீது எரிமலைக் குழம்பு படுத்து, மேலே இருந்து ஒரு சரியான கூம்பு காட்சியைக் கொடுக்கும்.
அரேபியர்கள் வாழ்ந்த ஹெஜாஸ் பகுதியில், குறிப்பாக மக்காவில் உள்ள கஃபாவில் வைத்து வழிபட்ட பெண் தேவதைகளில் முக்கியமானவைகள் அல்-லாத், அல்-உஸ்ஸா, மனாத் என்பனவாகும். கிரேக்க வரலாற்று அறிஞரான ஸ்டிராபோவின் கூற்றுப்படி அரேபியர்கள் பண்டைய கிரேக்க கடவுள்களான சியுசு, ஒரெகன், பெண் கடவுளான உரானியா என்போரை வழிபட்டனர். பழைய ஏற்பாடு நூலில் உள்ள சிலைகள் புத்தகத்தின் படி, மக்காவில் தங்கியிருந்த இப்ராகிமின் வழித்தோன்றல்கள், கஃபாவின் புனிதக் கற்களை தம்முடன் எடுத்துக் கொண்டு அரேபிய நாட்டின் பல பகுதிகளில் குடியேறி, அங்கு புனிதக் கற்களை கஃபா போன்று வடிவமைத்து வழிபட்டனர். இதுவே பின்னர் அரபு நாட்டில் உருவச் சிலை வழிபாட்டின் வளர்ச்சிக்கு காரணமாக இருந்தது.
இசுலாமிற்கு முந்தைய அரபு நாடோடி பழங்குடிகள் பல சமயங்களை பின்பற்றி, பல வழிபாட்டு முறைகளின் படி பல தேவதைகளையும், கடவுள்களையும் வழிபட்டனர். நாடோடிகளாக இருந்த அரபுப் பழங்குடிகள் மக்கா மற்றும் மதீனா போன்ற நகர இராச்சியங்களை அமைத்துக் கொண்டு நிலையான ஓரிடத்தில் வாழ்ந்த காலத்தில் சமய நம்பிக்கைகள் மற்றும் சடங்குகள், பழக்க வழக்கங்களில், பிற நாடோடி அரேபியர்களிடமிருந்து வளர்ச்சியடைந்திருந்தது. நடோடி அரேபியர்கள் அடையாளப்பொருள் நம்பிக்கை, குலக்குறிச் சின்னம் மற்றும் நீத்தார் வழிபாடுகளைக் கொண்டிருந்தனர்.
தெற்கு அரபு நாட்டின் அரேபியர்கள் நீத்தாரை, தங்கள் குலத்தை காக்கும் ஆவி வடிவத்தில் வழிபட்டனர். வடக்கு அரபு நாட்டின் பல்மைரா நகரத்து கல்வெட்டுக் குறிப்பிகளின் படி, அரேபியர்கள் ஜின் என்ற ஜினவே எனும் ஆவியை வழிபட்டனர். எதிர்காலத்தை கணிப்பவர்கள், மெய்யியல் அறிஞர்கள் மற்றும் கவிஞர்களை ஜின் என்ற ஆவியுடன் தொடர்புடையவர்கள் என பண்டைய அரேபியர்கள் நம்பினர். மேலும் பல்வேறு நோய்களுக்கும், மனநோய்களுக்கும் ஜின் என்ற ஆவியே காரணம் என நம்பி அரேபியர்கள் பயந்தனர்.
இலாஹ் மற்றும் பாபிலோனிய மற்றும் கானான் தேசக் கடவுளான எல்லிற்கும் அல்லாஹ்விற்கும் தொடர்பு சரியாக அறியப்படவில்லை என ஆல்பிரட் குல்லாயும் கூறுகிறார். யூத மற்றும் கிறித்துவ ஆதாரங்களின்படி, பல தெய்வ வழிபாடு கொண்ட அரேபியர்கள் அல்லாவை தங்கள் தலைமைக் கடவுள் என்று நன்கு அறிந்தவர்களாக இருந்தனர் என வெல்ஹௌசன் குறிப்பிடுகிறார். கிபி 4-ஆம் நூற்றாண்டின் தெற்கு அரபு நாட்டின் கல்வெட்டுக் குறிப்புகள் ரஹ்மான் எனும் கடவுளை சொர்க்கத்தின் தலைவர் எனக்குறிப்பிடுகிறது.
இசுலாம் தோன்றுவதற்கு முன்னர் பல கடவுள் வணக்க முறை கொண்டிருந்த அரேபியர்கள், முகமது நபியின் உபதேசங்களால் படைப்புக் கடவுளாக அல்லா எனும் ஒரே இறைவனை வணங்கினர். அல்லா எனும் சொல்லிற்கு அரபு மொழியில் இறைவன் என்பதாகும். இசுலாமிற்கு முந்தைய சமயச் சாத்திரங்களில் மக்காவாசிகளும் மற்றும் அதன் அன்மைப் பகுதியில் உள்ளோரும் அல்லாவின் மகள்களாக அல்-லாத், அல்-உஸ்ஸா மற்றும் மனாத் பெண் தேவதைகளுக்கு சிலை எழுப்பி வழிபட்ட செய்திகள் உள்ளது.
அரபு நாட்டில் கிரேக்க, உரோமைப் பேரரசு, அக்சும் பேரரசு என்பவற்றின் தாக்கத்தால், அரபு நாட்டில் கிறித்தவமும், சாசானியப் பேரரசின் தாக்கத்தால் சரதுசமும் அரபுத் தீபகற்பத்தில் பின்பற்றப்பட்டது. உரோமர்களின் தாக்கத்தால் அரபுத் தீபகற்பத்தின் வடகிழக்கிலும் பாரசீக வளைகுடா பகுதிகளிலும் கிறித்தவம் பரவியது. பொ.கா. மூன்றாம் நூற்றாண்டில் பாரசீகத்தில் வாழ்ந்த மானி என்ற இறைவாக்கினர் அறிமுகப்படுத்திய மானி சமயம் மக்காவிலும் பயிலப்பட்டது.
அல்லாஹ் என்ற சொல் பிரதேச மாறுபாடுகள் கொண்டுள்ளது. பேகன் மற்றும் கிறித்துவம் மற்றும் இசுலாமிற்கு முந்தைய கல்வெட்டுகளில் பேகன் எனும் சொல் காணப்படுகிறது. இசுலாமிற்கு முந்தைய, முகமது நபிக்கு முன்னோரும், கவிஞருமான ஜுபைர் பின் அபி சல்மாவின் செய்யுட்களில் அல்லா எனும் சொல் குறிப்பிட்டுள்ளது. முகமது நபியின் தந்தை பெயரான அப்துல்லா இபின் அப்துல் முத்தலிப்பு எனும் பெயருக்கு கடவுளின் பணியாள் எனப்பொருளாகும்.
அல்லா எனும் பெயர் இசுலாமிற்கு முந்தைய கடவுளான அய்லியா, இலா மற்றும் ஜெஹோவா போன்ற பெயரிலிருந்து தோன்றிருக்கலாம் என சார்லஸ் ரஸ்சல் கௌல்ட்டர் மற்றும் பேட்டீரிசியா டர்னர் ஆகியோர் கருதுகின்றனர்.
மேலும் சந்திரக் கடவுளான அல்மக்கா, வாத் மற்றும் வாரா போன்ற கடவுள்கள் பெயர்களிலிருந்து அல்லா எனும் பெயர் தோன்றியிருக்கலாம் எனவும் கருதுகின்றனர்.
நிரந்தரமான ஒரே இடத்தில் குடியிருந்த அரேபியர்கள் பல கடவுள் வணக்க முறை கொண்டிருந்தனர். ஹெஜாஸ் பகுதியின் மக்கா, மற்றும் மதீனா நகர அரேபியர்கள் கஃபா, பாலைவனச் சோலைகள் மற்றும் நகரங்களில் தங்களது கடவுள்களுக்கு நிரந்தர கட்டிட அமைப்புகள் நிறுவி வழிபட்டனர். அரபு நாட்டின் நாடோடி மக்கள் தங்கள் வழிபடு கடவுளை தங்களுடனேயே கொண்டு சென்றனர்.
அரேபியர்கள் மக்காவின் கஃபா வழிபாட்டுத் தலத்தின் சுவரில் ஏறத்தாழ 360 தேவதைகளின் சிலைகளை நிறுவி வழிபட்டனர். ஏற்கனவே பல்லாண்டுகளுக்கு முன்னரே அரபு நாட்டில் யூத சமயம் அறிமுகம் ஆகி இருந்தது. உரோமர்களால் வலுக்கட்டாயமாகக் கிறித்தவ மதத்துக்கு மாற்றம் செய்யப்படுவதற்கு அஞ்சிய யூதர்கள் பலர் அரபுத் தீபகற்பத்தில் தஞ்சமடைந்திருந்தனர்.
மக்கா நகரில் நடுவில் அமைந்துள்ள கஃபா எனும் கட்டடத்தின் கிழக்கு மூலையின் சுவரில் அமைக்கப்பட்டுள்ள கறுப்புக் கல்லை இறைவனால் பூமியில் இறக்கப்பட்டது எனக்கருதி அரேபியர்கள் உள்ளிட்ட ஆபிரகாமிய சமய மக்கள் தங்கள் குலக்குறிச் சின்னமாக வழிபட்டனர்.
இசுலாத்துக்கு முந்திய அரபு நாட்டில் சமயம் , அரேபியாவில் இசுலாம் சமயம் தோன்றுவதற்கு முன்னர் அரேபியத் தீபகற்பத்தின் அரேபியர்கள், யூதம், கிறித்தவம், சரதுசம், மானி போன்ற சமயங்களையும், பழங்குடி சமயங்களின் உருவச் சிலைகளையும் வணங்கினர்.
அரபு நாட்டின் பல கடவுள் வணக்க முறையில் தேவதைகள் மற்றும் புனித ஆவிகளை வணங்கினர். அரேபியர்கள் வாழ்ந்த ஹெஜாஸ் பகுதியில், குறிப்பாக மக்காவில் உள்ள கஃபாவில் வைத்து வழிபட்ட பெண் தேவதைகளில் முக்கியமானவை அல்-லாத், அல்-உஸ்ஸா, மனாத் என்பனவாகும்.
அரேபியர்கள் கருங்கல்லில் செய்யப்பட்ட தெய்வங்களின் உருவச் சிலைகளைச் சுற்றி வலம் வந்து வழிபாட்டனர். பொதுவாக தெற்கு அரேபியால் கடவுள் சிலையின் முகம் மட்டும் தெரியும் அளவிற்கு வடிக்கப்பட்டிருக்கும்.
சிலைகளின் நூலில் இரண்டு வகையான சிலைகள் விவரிக்கப்பட்டுள்ளது. அவைகள் மரம், தங்கம் மற்றும் வெள்ளியால் மனித வடிவத்தில் செய்யப்பட்டவைகளுக்கு சிலைகள் என்றும், கல்லால் செய்யப்பட்டவைகளை படிமங்கள் என வகைப்படுத்தப்பட்டுள்ளது.
அரபு நாட்டில் யூதமும் கிறித்தவமும் சிறிய அளவில் பின்பற்றப்பட்டாலும், பொ.கா. நான்காம் நூற்றாண்டு வரை அரபு மக்கள் பல கடவுள் வணக்க முறை கொண்டிருந்தனர்.
அல்-லாத், மனாத் மற்றும் அல்-உஸ்ஸா ஆகிய பெண் தெய்வங்களை அரபு நாட்டின் மக்கா மற்றும் மதீனா நகரங்கள் கொண்ட ஹெஜாஸ் பகுதிகளில் அதிகமாகக் கொண்டாடினர்.
தெற்கு அரபு நாட்டில், இறைவியின் பிரதிநிதியாக, கழுகு அல்லது எருது போன்ற விலங்குகள் வடிவத்தில் சிலை செய்து வழிபடும் வழக்கம் பொதுவாக இருந்ததுள்ளது.
தடுப்பூசி முறையின் மூலமாக பெரியம்மையை முற்றிலும் ஒழித்தமைக்குப் பொறுப்பாக இந்தியாவின் அமைந்துள்ள முக்கிய நிறுவனங்களில் இதுவும் ஒன்றாகக் கருதப்படுகிறது. இது தமிழ்நாட்டில் பாக்டீரியா மற்றும் வைரஸ் நோய்களுக்கான பரிந்துரை மையங்களில் ஒன்றாகச் செயல்பட்டு வருகிறது. இந்த நிறுவனத்தில் பல்வேறு பிரிவுகள் செயலாற்றி வருகின்றன. அவற்றில் சர்வதேச தடுப்பூசி மையம், துணை மருத்துவக் கல்வி வாரியம் மற்றும் ஆய்வக தொழில்நுட்ப பள்ளி ஆகியவை அடங்கும். சி & சி 1 மருந்துகளின் தரக் கட்டுப்பாட்டினை தக்கவைத்துக்கொள்ளல், பாம்புக் கடிக்கான எதிர்ப்பு விஷம் தயாரித்தல், எதிர்வினை கண்டறிதல் , பாக்டீரியா கலாச்சாரங்கள், சிறிய விலங்குகள், பாக்டீரியா மற்றும் வைராலஜி நோய்களைக் கண்டறிதல் மற்றும் உணவு மாதிரி சோதனை ஆகியவற்றை பராமரித்தல் மற்றும் வழங்குதல் ஆகியவை இந்த நிறுவனத்தின் செயல்பாடுகளில் முக்கியமானவை ஆகும்.
கிங் நோய்த்தடுப்பு மற்றும் ஆய்வு நிறுவனத்தில் ஒரு மையக் குழுவினர் வந்து ஆய்வு செய்து தேசிய வயதானோருக்கான நிறுவனம் ஒன்றை அமைப்பது குறித்து விவாதித்தனர். அவ்வாறாக அமைக்கப்படவுள்ள அந்த நிறுவனத்தில் வயதானோருக்கு சிகிச்சை அளிக்கப்படுவதோடு மேலும் சில வசதிகள் காணப்படும். அதில் முதியோர்களிடையே காணப்படுகின்ற சிறப்புக் கூறுகளைப் பற்றி பயிற்சி அளிக்கப்படும். மேலும் அது தொடர்பான ஆய்வுகளும் மேற்கொள்ளப்படும். முதியோரைக் காத்தல் தொடர்பாக 15 முதுநிலை மாணவர்களுக்கு பயிற்சி அளிக்கப்படும். மாநிலம் முழுவதும் மருத்துவர்களுக்கும் இதுதொடர்பாக பயிற்சி அளிக்கப்படும். இவ்வாறு தென் இந்தியாவில் முதன் முதலாக சென்னையில் இது அமையவுள்ளத என்று கூறப்படுகிறது.
கிங் நோய்த்தடுப்பு மற்றும் ஆய்வு நிறுவனம் விளையாட்டுத் துறையைச் சார்ந்த பல வீரர்களை உருவாக்கியுள்ளது. அவர்கள் மாநில அளவிலான பல போட்டிகளில் இந்நிறுவனத்தின் பெயரில் கலந்தகொண்டு விருதுகளைப் பெற்றுத் தந்துள்ளனர். இங்கு அமைந்துள்ள ஜென்னர் கூடம் எனப்படுகின்ற கூடம் தடுப்பூசியின் தந்தை என்று பெயர் பெற்ற எட்வர்ட் ஜென்னர் பெயரில் உள்ளதாகும். அந்த கூடத்தில் 250 நபர்கள் அமர வசதி செய்து தரப்பட்டுள்ளது. ஜி.எம்.பி. விதிமுறைகளின் அடிப்படையில் பாம்புக்கடிக்குத் தடுப்பு மருந்து, காலரா மற்றும் டைபாய்ட் தடுப்பூசி போன்றவற்றிற்கான பொதுவான மருந்துகளைத் தயாரிக்கும் நோக்கில் ஒரு உற்பத்திப் பிரிவினை சிறப்பாக அமைக்க நடவடிக்கைகள் எடுக்கப்பட்டு வருகின்றன.
கிங் நோய்த்தடுப்பு மற்றும் ஆய்வு நிறுவனம் என்பது இந்தியாவின் தமிழ்நாட்டில் சென்னை நகரில் கிண்டியில் அமைந்துள்ள ஒரு மருந்து ஆராய்ச்சி நிறுவனம் ஆகும். இது நவம்பர் 7, 1899 ஆம் நாளன்று அப்போதைய சென்னை மாகாணத்தின் சுகாதார ஆணையராக இருந்த டபிள்யூ.ஜி. கிங் என்பவரால் திறந்து வைக்கப்பட்டது. தொற்று நோய்களிலிருந்து தடுத்து காப்பாற்றும் நோக்கில் இது தொடங்கப்பட்டதாகும்.
இந்த நிறுவனம் அடையாறு ஆற்றின் கரையில் அமைந்துள்ளது. இயக்குனர் அலுவலகம் அமைந்துள்ள முதன்மையான சிகப்பு நிறக் கட்டடம் ஒரு பாரம்பரியக் கட்டடம் என்று அடையாளம் காணப்பட்ட நிலையில், அது இந்திய தொல்பொருள் சங்கத்தின் கீழ் கொண்டு வரப்பட்டுள்ளது. இந்த நிறுவனம் தமிழ்நாடு அரசின் மக்கள் நல்வாழ்வு மற்றும் குடும்ப நலத்துறை மற்றும் மருத்துவ கல்வி இயக்குநரின் கீழ் செயல்பட்டு வருகிறது.
மஞ்சள் காய்ச்சல் தடுப்பூசி மற்றும் சான்றிதழை வழங்குவதற்கான உலக சுகாதார அமைப்பின் அங்கீகரிக்கப்பட்ட மையங்களில் ஒன்றாக கிங் நோய்த்தடுப்பு மற்றும் ஆய்வு நிறுவனம் அமைந்துள்ளது.